EkBass/fiwiki-20250220-pages-articles huggingface dataset:
José María Gil-Robles

José María Gil-Robles voi tarkoittaa seuraavia henkilöitä: *José María Gil- Robles y Quiñones (1898–1980), espanjalainen poliitikko, toisen tasavallan aikainen puoluejohtaja *José María Gil-Robles y Gil-Delgado (1935–2023), espanjalainen poliitikko, Euroopan parlamentin puhemies 1997–1999
Arctic Airlink

Arctic Airlink oli Oulun, Luulajan ja Tromssan välinen lentoreitti. Oulun kaupunki, Norrbottenin maakäräjät ja Tromssan aluehallinto olivat sitoutuneet rahoittamaan lentoreittiä ainakin viideksi vuodeksi. Lentoyhteyttä operoi NextJet 33-paikkaisella lentokoneella viisi kertaa viikossa. Lentoyhteyttä varten perustettiin yhteisyritys Arctic Link AB. Jokainen kaupunki omistaa yrityksestä 16% ja loput 52% Norrbottenin kauppakamari. Kaupungit olivat sitoutuneet sijoittamaan vuosittain korkeintaan 5 miljoonaa Ruotsin kruunua lentoyhteyden ylläpitämiseen. Reitin tarkoituksena oli edistää maiden yhteistyötä elinkeinoelämässä sekä korkeakoulujen ja tutkimuslaitosten välillä. Reitti lakkautettiin vuonna 2018 operoivan lentoyhtiön NextJetin hakeuduttua konkurssiin. Korvaavaa operaattoria reitille ei hankittu. == Lähteet == Luokka:Oulun liikenne Luokka:Tromssan historia Luokka:Luulajan kunta
Protacanthopterygii

Protacanthopterygii on viuhkaeväisten kalojen ylälahko. ==Lahkot== Protacanthopterygii jaetaan kolmeen lahkoon: *Esociformes – haukikalat *Osmeriformes – kuorekalat *Salmoniformes – lohikalat ==Lähteet== * Luokka:Viuhkaeväiset
HMS Hannibal (1854)

HMS Hannibal oli Britannian kuninkaallisen laivaston Albion-luokan 90-tykkinen toisen luokan linjalaiva. == Valmistus == Alus tilattiin 12. maaliskuuta 1840 Woolwichin telakaltaWinfield, Rif s. 35. Tilaus uudistettiin 19. kesäkuuta 1847 John Edyen suunnitelmien mukaiseksi. Köli laskettiin joulukuussa 1848.Winfield, Rif s. 36 Aluksen tilaus uudistettiin 23. syyskuuta 1852 potkurikäyttöisenä taistelulaivana, jonka muutostyöt aloitettiin vielä samana päivänä. Alus laskettiin vesille 31. tammikuuta 1854 ja valmistui 22. kesäkuuta.Winfield, Rif s. 40 == Palvelus == Alus otettiin palvelukseen 18. maaliskuuta 1854 laivasto-osaston kommodorin aluksena ensimmäisenä päällikkönään Frederick William Grey. Osaston tehtävänä oli kuljettaa 10 000 ranskalaista sotilasta Ahvenanmaalle. Myöhemmin alus siirrettiin Mustallemerelle. John Charles Dalrymple Hay vastaanotti aluksen päällikkyyden 25. tammikuuta 1855, jolloin se oli kontra-amiraali Houston Stewartin lippulaivana Mustallamerellä ja myöhemmin Välimerellä. Alus poistettiin palveluksesta 20. marraskuuta 1856 Portsmouthissa. Alus palautettiin palvelukseen 1. helmikuuta 1858 Portsmouthin vartioaluksena päällikkönään George Fowler Hastings. Se kuljetti Garibaldin sotilaita Italiassa ja saapui Napoliin heinäkuussa 1860. Alus muutettiin 1874 proomuksi ja myytiin romutettavaksi 12. huhtikuuta 1904. ==Lähteet== * === Viitteet === Luokka:Albion-luokan linjalaivat Luokka:Devonportissa valmistetut alukset
HMS Algiers (1854)

HMS Algiers oli Britannian kuninkaallisen laivaston vuonna 1854 valmistunut Albion-luokan 91-tykkinen toisen luokan linjalaiva. == Valmistus == Alus tilattiin 3. lokakuuta 1833 Pembroken telakalta Queen-luokan 110-tykkisenä ensimmäisen luokan linjalaivana. Alus päätettiin 11. joulukuuta 1834 muuttaa 74-tykkiseksi kaksikantiseksi alukseksi, mutta Symondsin suunnittelema runkorakenne ja 110-tykkisen aluksen mittasuhteet päätettiin kuitenkin säilyttää. Suunnitelman mukaan alukselle asennettaisiin alemmalle tykkikannelle 28 kappaletta 8 tuuman ja 68 naulan 65 cwt:n tykkiä ja ylemmälle kannelle saman verran 32 naulan 56 cwt:n tykkejä. Lisäksi alusten puolikannelle ja etukannelle oli tarkoitus asentaa 16 kappaletta 32 naulan 48 cwt:n ja kaksi kappaletta 32 naulan 56 cwt:n tykkiä. Amiraliteetti päätti kuitenkin 5. helmikuuta 1839 palauttaa Algiersin 110-tykkiseksi alukseksi.Winfield, Rif s. 16 Aluksen tilaus uudistettiin 26. joulukuuta 1840 Albion-luokkassa Plymouthin telakalta, missä köli laskettiin 90-tykkisenä toisen luokan linjalaivana 10. heinäkuuta 1840.Winfield, Rif s. 35. Read, Chatfield ja Creuze tekivät uudet suunnitelmat, joilla alus tilattiin 25. huhtikuuta 1847 uudelleen Devonportin telakalta pidennettynä noin kahdella metrillä Queen-luokan suunnitelmasta.Winfield, Rif s. 36 Alus tilattiin uudelleen 3. elokuuta 1852 potkurialuksena. Muutostyöt aloitettiin 27. syyskuuta 1852. Alus laskettiin vesille 26. tammikuuta 1854 ja valmistui 30. kesäkuuta, jolloin se sijoitettiin reserviin. Alukselle asennettiin ensin HMS Megaeralla ollut höyrykone, joka osoittautui heikoksi. Höyrykone korvattiin uudella neljäsylinterisellä höyrykoneella, joka tuotti 450 nhp:tä yhteen akseliin. Alus saavutti koeajoissa 9 solmua 1 117 ihp:llä.Winfield, Rif s. 39 == Palvelus == Alus otettiin palvelukseen 27. toukokuuta 1854 Itämerelle joukkojenkuljetusaluksena ensimmäisenä päällikkönään Charles Talbot. Se kuljetti myöhemmin joukkoja Mustallemerelle. Toukokuussa 1855 alus osallistui Krimin sodassa Kerchin ja Jenikalen valtaukseen. Sodan jälkeen alus oli Maltalla ja tykkivenelaivueen emälaivana. Alus osallistui vuoden 1856 laivastokatselmukseen Spitheadissä. Alus poistettiin 12. joulukuuta 1862 palveluksesta Portsmouthissa ja myytiin 26. helmikuuta 1870 Mr. D. Cooper Scottille romutettavaksi. ==Lähteet== * === Viitteet === Luokka:Albion-luokan linjalaivat Luokka:Devonportissa valmistetut alukset
Mikael Granvik

Mikael Granvik (s. 1977Dictionary of Minor Planet Names Google Booksissa viitattu 30.10.2015) on suomalainen tähtitieteen tutkija Helsingin yliopistossa ja Luulajan teknillisessä yliopistossa. Hän on ollut tutkijana myös Paikkatietokeskuksessa, jonka vastuulla on Suomeen putoavan avaruusromun seuranta. Hän on kehittänyt tilastollisia menetelmiä asteroidien tunnistamiseksi. Hänen mukaansa on asteroidi 14328 saanut nimen Granvik. == Lähteet == Luokka:Suomalaiset tähtitieteilijät Luokka:Vuonna 1977 syntyneet Luokka:Elävät henkilöt
Daxing’anlingin prefektuuri

Daxing'anlingin prefektuuri (, pinyin: Dàxīng'ānlǐng Dìqū) on prefektuuri Kiinan Heilongjiangin maakunnan luoteisosassa. Se on Kiinan pohjoisin prefektuuri. Prefektuurin pinta-ala on 82 929 neliökilometriä, joista 18 160 neliökilometriä kuuluu virallisesti Sisä-Mongoliaan. Asukasmäärä oli 511 560 vuonna 2010. Prefektuurin hallintokeskus sijaitsee Jiagedaqin piirissä, joka on noin 550 kilometriä maakunnan pääkaupunki Harbinista luoteeseen. == Hallinnollinen jako == Piirikuntatasolla prefektuuri jakautuu 4 hallintopiiriin ja 3 piirikuntaan seuraavasti: ; Hallintopiirit (4) * 7. Jiagedaqi (加格达奇区), 154 359 as. * 6. Songling (松岭区), 33 555 as. * 4. Huzhong (呼中区), 45 039 as. * 5. Xinlin (新林区), 50 859 as. ; Piirikunnat (3) * 1. Mohe (漠河县), 83 414 as. * 2. Tahe (塔河县), 92 473 as. * 3. Huma (呼玛县), 51 861 as. === Erikoisuudet prefektuurin hallinnossa === Daxing'anlingin prefektuuri on erikoinen hallintoyksikkö Kiinassa. Prefektuuri kuuluu Heilongjiangin maakuntaan, mutta osat alueistaan (Jiagedaqi ja Songling) kuuluvat Sisä- Mongoliaan. Toiseksi, Kiinan virallinen hallintajako ei tunnista Huzhongin ja Xinlinin piirejä; ne kuuluvat virallisesti Human piirikuntaan. Kolmanneksi, Kiinassa jos prefektuuri ei saanut kaupungin asemaa, sen hallintokeskus sijaitsee yleensä jossain piirikunnassa tai piirikuntatason kaupungissa, mutta Daxing'anlingin hallintokeskus on Jiagedaqin piirissä. == Galleria == 大兴安岭林海.jpg|Metsämaisemaa Daxing'anlingissa. Jagdaqi_northhill.jpg|Muistomerkki Jiagedaqissa. 漠河景色 Northernmost China--Mohe.jpg|Mohen piirikunta. Zuibeikun530.png|Kiinan pohjoisin kohde. == Lähteet == == Aiheesta muualla == Luokka:Heilongjiangin prefektuurit
2-piperidoni

2-Piperidoni eli 2-piperidinoni tai δ-valerolaktaami (C5H9NO) on laktaameihin kuuluva heterosyklinen orgaaninen yhdiste. Yhdistettä käytetään muiden yhdisteiden esimerkiksi polymeerien valmistamiseen. ==Ominaisuudet== Huoneenlämpötilassa 2-piperidoni on väritöntä hygroskooppista kiteistä ainetta. Yhdiste liukenee erittäin hyvin veteen ja etanoliin sekä dietyylieetteriin. Myös hapot liuottavat sitä. ==Valmistus ja käyttö== 2-Piperidonia voidaan valmistaa Beckmann-toisiintumisella syklopentanonioksiimista. Toinen tapa valmistaa yhdistettä on vetysyanidin reaktio gammabutyrolaktonin kanssa ja muodostuva 4-syanovoihappo kondensoituu 2-piperidoniksi vedytyksen seurauksena. 2-Piperidonia käytetään orgaanisissa synteeseissä. se on esimerkiksi polyamideihin kuuluvan Nylon 5:n valmistuksen monomeeri ja Nylon %:tä valmistetaan siitä renkaanavautumispolymeroinnilla. 2-Piperidonin kuusiatominen rengasrakenne on suhteellisen pysyvä, minkä vuoksi polymeroituminen on hidasta ja vaatii initiaattoreiksi kvaternäärisiä ammoniumsuoloja. ==Lähteet== Luokka:Amidit Luokka:Piperidiinit
Vierumäki Floorball Cup

Vierumäki Floorball Cup (VFC) on helsinkiläisen salibandyseuran Tapanilan Erän järjestämä salibandyturnaus tytöille. Turnausta järjestämässä ovat myös yhteistyökumppanit Vierumäki sekä opiskelijat Haaga-Helian ammattikorkeakoulun liikunnan ja vapaa-ajan koulutusohjelmasta. Opiskelijat ovat mukana vahvasti projektin suunnittelussa ja toteutuksessa. Turnaus pelataan Suomen Urheiluopistolla Vierumäellä, jossa puitteet tapahtumalle on mitä parhaimmat. Pelikentät, majoitukset, ruokailut ja kaikki muu oheistoiminta on lähellä. Majoitusta löytyy myös kannustusjoukoille. Turnauksen järjestämisen taustalla oli ajatus Suomen ensimmäisestä vain tytöille suunnatusta kaudenpäätöstapahtumasta. Erilaiseksi turnauksen tekee myös monipuolinen oheistoiminta ja Suomen Urheiluopisto, jossa kaikki palvelut ovat käden ulottuvilla. Ensimmäinen tytöille suunnattu Vierumäki Floorball Cup järjestettiin Suomen Urheiluopistolla 15.-17.5.2015. Tällöin mukana oli 20 F-, E- ja D-ikäistä tyttöjoukkuetta ympäri Suomen. D-tyttöjen sarjan voittajaksi selviytyi Lohjan salibandy (LoSB) ja toisen sijan jakoivat Mynämäen SBS Wirmo ja Steelers Hämeenlinnasta. E-tyttöjen sarjan voittaja oli SBS Wirmo, toiseksi ylsi Pornaisten Light Iron ja kolmanneksi sijoittui LoSB. Turnaukseen osallistui myös kolme F-tyttöjoukkuetta. He saivat turnauksesta arvokasta pelikokemusta ja heidät kaikki palkittiin. Turnauksen ohella järjestettiin muuta oheistoimintaa, joista suosituimpia olivat vesidisko, melonta sekä kaupunkisota. Positiivista palautetta kerännyt turnaus saa jatkoa. Vuonna 2016 Vierumäki Floorball Cup on enemmän kuin turnaus. Kevään tapahtuma-ajankohta on 6.-8.5.2015 eli äitienpäiväviikonloppu. Tapahtumajärjestelyissä ja oheistoiminnoissa on huomioitu pelaajien lisäksi äidit, kannustusjoukot sekä muut perheenjäsenet. Luokka:Salibandykilpailut
Läkeenlahti

Läkeenlahti on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Läkeenlahti on osa Kyrösjärven lähialuetta. == Maantietoa == Järvi on 700 metriä pitkä, 300 metriä leveä ja sen pinta-ala on 8,3 hehtaaria. Yli puolet ympäröivistä rannoista rajautuvat peltomaahan. Itärannalla on metsäistä mäkimaata. Järveen laskee muutama pelto-oja ja sen eteläpäästä lähtee järven 150 metriä pitkä laskuoja, joka laskee vedet Kyrösjärven Sikurinlahden kupeeseen. Laskuojan yli kulkee kylätie. Soistuneeseen rantaan ei ole rakennettu montaakaan vapaa-ajan asuntoa. Järvelle johtaa teitä vain talojen pihoilta. Niille pääsee valtatieltä 3, joka ohittaa järven kilometrin etäisyydeltä. == Historiaa == Läkeenlahti on yksi Kyrösjärven lähiympäristön järvistä, jotka syntyivät Kyrösjärven pinnanlaskujen vuoksi 1800-luvulla. Vesi laski niin paljon, että lahdensuun rannat kuroutuivat yhteen ja sen tilalle jäi ainoastaan järven nykyinen laskuoja. == Lähteet == Luokka:Kyrösjärven lähialue Luokka:Ikaalisten järvet
Zaōn hyppyrimäki

Zaōn hyppyrimäki () on hyppyrimäki Yamagatassa Japanissa. ==Historia== Zaōn hyppyrimäessä on järjestetty vuosittain kansallisia kilpailuja sen valmistumisesta vuodesta 1978 alkaen. Vuodesta 1995 alkaen on järjestetty myös Continental Cupin kilpailuja. Vuodesta 2012 alkaen siinä on järjestetty naisten maailmancupin osakilpailuja. Vuoden 1999 remontissa mäen K-piste siirtyi 85 metristä 90 metriin ja HS-pisteeksi tuli myöhemmin 100 metriä. Keväällä 2013 vanha vauhtimäki purettiin ja sen jälkeen alettiin rakentaa kokonaan uutta vauhtimäkeä samalle paikalle. Uuteen vauhtimäkeen asennettiin Ski-Line-latu-ura. Remontin yhteydessä myös alastulorinne muotoiltiin uudelleen, rakennettiin uusi hiihtohissi ja tuomaritorni sekä uusittiin hyppyrimäen valaistus. Tammikuussa 2014 järjestettiin ensimmäiset kilpailut uudessa hyppyrimäessä. Joulukuussa 2015 alastulorinteeseen asennettiin muovitus ja hyppyrimäki FIS-sertifioitiin uudelleen. Sertifioinnissa K-piste siirtyi 90 metristä 95 metriin ja HS-piste siirtyi 100 metristä 106 metriin, samalla hyppyrimäki nimettiin Kuraray Zaō Schanzeksi. Vuonna 2016 HS-piste siirrettiin 103 metriin ja kesällä 2017 HS-piste siirrettiin 102 metriin. ==Mäkiennätyksen kehittyminen (miehet)== Mäkiennätyksen 103,5 metriä on hypännyt Robert Johansson. Päivämäärä Hyppääjä Pituus Kilpailu Kommentti 2.3.1995 Kazuhiro Higashi 93,0 m Continental Cup K85-mäen mäkiennätys 10.3.1999 Ryūji Takahashi 93,0 m Continental Cup 10.3.1999 Jinya Nishikata 93,0 m Continental Cup 10.3.1999 Kazuki Nishishita 93,0 m Continental Cup 11.3.1999 Kazuki Nishishita 98,5 m Continental Cup 9.3.2000 Yukitaka Fukita 99,5 m Continental Cup 15.3.2001 Katsutoshi Chiba 100,0 m Continental Cup 12.3.2003 Takanobu Okabe 101,0 m Continental Cup 12.3.2003 Thomas Lobben 102,0 m Continental Cup 12.3.2003 Akira Higashi 102,5 m Continental Cup 8.3.2011 Robert Johansson 103,5 m FIS Cup HS100-mäen mäkiennätys ==Mäkiennätyksen kehittyminen (naiset)== Naisten mäkiennätyksen 106,0 metriä on hypännyt Sara Takanashi. Päivämäärä Hyppääjä Pituus Kilpailu Kommentti 9.3.2005 Daniela Iraschko 98,0 m FIS Race 10.3.2005 Daniela Iraschko 98,5 m FIS Race 5.3.2007 Ulrike Gräßler 100,5 m Continental Cup 3.3.2012 Sara Takanashi 102,5 m Maailmancup HS100-mäen mäkiennätys 18.1.2014 Sara Takanashi 104,0 m Maailmancup Kaatunut 22.1.2016 Sara Takanashi 106,0 m Maailmancup HS106-mäen mäkiennätys ==Kesämäkiennätyksen kehittyminen (miehet)== Kesämäkiennätyksen 108,5 metriä on hypännyt Ryōyū Kobayashi. Päivämäärä Hyppääjä Pituus Kilpailu Kommentti 20.8.2022 Ren Nikaidō 100,0 m 20.8.2022 Ryōyū Kobayashi 108,5 m ==Kesämäkiennätyksen kehittyminen (naiset)== Naisten kesämäkiennätyksen 95,0 metriä on hypännyt Yuki Itō. Päivämäärä Hyppääjä Pituus Kilpailu Kommentti 20.8.2022 Nozomi Maruyama 95,0 m Kaatunut 20.8.2022 Yuki Itō 95,0 m Kaksi kertaa ==Lähteet== *Zaō skisprungschanzen.com *Zao hill Certificate acs- jp.co.jp *Results – Zao fis-ski.com ===Viitteet=== Luokka:Japanin hyppyrimäet Luokka:Yamagata
Antonio Cesaro

Claudio Castagnoli (s. 27. joulukuuta 1980) on sveitsiläinen showpainija, joka tunnetaan paremmin kehänimellään Cesaro (aikaisemmin Antonio Cesaro). Ennen WWE läpimurtoaan hän on esiintynyt muun muassa amerikkalaisissa Ring of Honor ja Combat Zone Wrestling promootioissa. Lokakuuhun 2015 mennessä Cesaro on voittanut WWE tag team-mestaruuden kerran ja WWE United States-mestaruuden kerran. Cesaro voitti kautta aikain ensimmäisen Andre the Giant memorial battle royalin WrestleMania XXX -tapahtumassa. == Lähteet == == Aiheesta muualla == Luokka:Showpainijat Luokka:Vuonna 1980 syntyneet Luokka:Elävät henkilöt
Joensuun Tiedepuisto

Joensuun Tiedepuisto on perustettu vuonna 1990. Se toimii Joensuun keskustan tuntumassa Länsikadulla. Pääomistaja on Joensuun kaupunki, joka omistaa Joensuun Tiedepuisto Oy:stä 86 prosenttia. Arttu Laakkonen: Viisi ja puoli jalkapallokentällistä yritystiloja. Karjalan Heili 10.5.2015, s.8 Yhtiöllä on 24 työntekijää. Se vuokraa työ- ja kokoustiloja yritykselle ja tarjoaa asiantuntijapalveluita. Yrityshautomo-ohjelmassa on vuosittain 20–30 yritystä. Joensuun Tiedepuisto Oy toimintamalli on nettisivujensa mukaan "vahvistaa Joensuun seudun ja maakunnan elinkeinoelämää tarjoamalla innovatiivisia toimintaympäristöjä liiketoiminnan kasvulle". Tiedepuistossa oli vuonna 2015 noin 120 yritystä, suurin osa tietotekniikan ja ohjelmistoalan yrityksiä. Työntekijöitä on noin 1000. Toimitilaa on 40 000 neliötä. Tiedepuisto aloitti Louhelan koulun siipirakennuksessa vuonna 1990.Muuttunut kaupunkikuva: Tiedepuisto, Karjalainen, 30.10.2015. s. 13 Sen jälkeen samalla tontilla on tehty laajennuksia neljässä eri vaiheessa. Tiedepuistossa on tiloja myös muun muassa Itä-Suomen yliopistolla, Joensuun lyseon lukiolla, Itä-Suomen liikuntaopistolla, Pohjois-Karjalan liikunnalla (Pokali) ja Puolustusvoimien palvelukeskuksella.Joensuun Tiedepuisto ==Lähteet== Luokka: Joensuu Luokka:Suomalaiset yrityspuistot
S3RL

S3RL (lausutaan SERL, oikealta nimeltään Jole Hughes) on australialainen DJ, tuottaja ja muusikko, joka on kotoisin Brisbanesta, Queenslandista. ==Diskografia== ===Kappaleet=== Vuosi Kappale Paras sijoitus Albumi NOR 2015 "Genre Police" (feat. Lexi) 10 == Lähteet == * Offical DJ Rankings -sivusto === Viitteet === == Aiheesta muualla == *YouTube *Facebook *SoundCloud *Myspace Luokka:Australialaiset DJ:t Luokka:Australialaiset muusikot Luokka:Vuonna 1981 syntyneet Luokka:Elävät henkilöt
Brix Smith Start

Brix Smith Start (s. 12. marraskuuta 1962) on yhdysvaltalainen muusikko. Hän toimii Ultimate Shopper -ohjelman päätuomarina. Hän on muoti-ikoni. Hän omistaa miehensä Philip Startin kanssa muotiliikkeitä. == Lähteet == Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Vuonna 1962 syntyneet Luokka:Elävät henkilöt
Dylan DeMelo

Dylan DeMelo (s. 1. toukokuuta 1993) on kanadalainen jääkiekkoilija, joka pelaa NHL-seura Winnipeg Jetsin organisaatiossa. ==Pelaajaura== DeMelo pelasi neljän kauden ajan vuosina 2009–2013 juniorikiekkoa Ontario Hockey Leaguessa, jossa teki 25 maalia ja 100 syöttöpistettä eli yhteensä 125 tehopistettä 218 ottelussa. Hän sai myös 220 rangaistusminuuttia. San Jose Sharks varasi DeMelon vuoden 2012 varaustilaisuudessa. 20\. huhtikuuta 2012 DeMelo solmi San Jose Sharksin kanssa tulokassopimuksen. Hän debytoi NHL:ssä 17. lokakuuta 2015 ottelussa New York Islandersia vastaan. Helmikuussa 2020 Ottawa Senators kauppasi DeMelon Winnipeg Jetsiin vaihdossa kolmannen kierroksen varausvuoroon. https://www.sportsnet.ca/hockey/nhl/senators-send-dylan-demelo- jets-2020-third-round-pick/ Lokakuussa 2020 DeMelo teki Jetsin kanssa nelivuotisen jatkosopimuksen jonka cap hit on kolme miljoonaa dollaria. https://www.sportsnet.ca/nhl/article/jets-agree-terms-defenceman-dylan-demelo- four-year-contract/ Kesäkuussa 2024 DeMelo solmi Jetsin kanssa nelivuotisen ja yhteensä 19,6 miljoonan dollarin arvoisen jatkosopimuksen. https://www.nhl.com/jets/news/jets-sign-demelo-to-four-year-contract-extension == Tilastot == 2011–2012 Worcester Sharks AHL 4 0 1 1 2 – – – – – 2012–2013 Worcester Sharks AHL 10 0 4 4 6 – – – – – 2013–2014 Worcester Sharks AHL 68 2 22 24 51 – – – – – 2014–2015 Worcester Sharks AHL 65 5 17 22 32 4 1 2 3 6 2015–2016 San Jose Sharks NHL 45 2 2 4 14 – – – – – San Jose Barracuda AHL 15 0 6 6 2 – – – – – 2016–2017 San Jose Sharks NHL 25 1 7 8 14 – – – – – 2017–2018 San Jose Sharks NHL 63 0 20 20 34 10 0 1 1 4 2018–2019 Ottawa Senators NHL 77 4 18 22 32 – – – – – 2019–2020 Ottawa Senators NHL 49 0 10 10 31 – – – – – Winnipeg Jets NHL 10 0 0 0 6 4 0 0 0 2 2020–2021 Winnipeg Jets NHL 52 0 9 9 20 5 0 0 0 2 2021–2022 Winnipeg Jets NHL 76 1 12 13 28 – – – – – 2022–2023 Winnipeg Jets NHL 75 6 21 27 50 5 0 2 2 6 2023–2024 Winnipeg Jets NHL 82 3 28 31 36 5 0 1 1 2 9 kautta yhteensä NHL 554 17 127 144 265 29 0 4 4 16 5 kautta yhteensä AHL 162 7 50 57 93 4 1 2 3 6 == Lähteet == * * * === Viitteet === Luokka:Kanadalaiset jääkiekkoilijat Luokka:Winnipeg Jetsin pelaajat Luokka:San Jose Sharksin varaamat pelaajat Luokka:Vuonna 1993 syntyneet Luokka:Elävät henkilöt
Antti Palva

Lauri Antti Juhani Palva (s. 28. marraskuuta 1933 Porvoo) on suomalainen lääkäri ja professori emeritus. Palvan vanhemmat olivat lääninrovasti Lauri Ilmari Palva ja Aili Elisabeth Tyni. Hänen puolisonsa vuodesta 1957 on kotitalousopettaja Ritva Impi Rinne. Ylioppilaaksi Palva tuli Riihimäen lyseosta 1952 ja lääketieteen lisensiaatiksi hän valmistui 1959. Palva toimi Oulun yliopiston korva-, nenä- ja kurkkutautiopin professorina vuodesta 1975 vuoteen 1994. Hänen tutkimusalojaan ovat olleet kuulontutkimus, välikorvan patologia ja sisäkorvan biokemia. Hän on kehittänyt korvaleikkausmenetelmiä.Facta 2001, osa 12, p. 508. WSOY 1985. Palvan veli on professori Heikki Palva. == Lähteet == Luokka:Suomalaiset lääkärit Luokka:Oulun yliopiston professorit Luokka:Suomalaiset professorit Luokka:Vuonna 1933 syntyneet Luokka:Elävät henkilöt
Ben Hutton

Ben Hutton (s. 20. huhtikuuta 1993) on kanadalainen jääkiekkoilija, joka edustaa NHL-seura Vegas Golden Knightsia. Hän on Vancouver Canucksin viidennen kierroksen varaus vuodelta 2012. == Ura == Yliopistouransa jälkeen Hutton siirtyi 16. maaliskuuta 2015 kaksivuotisella tulokassopimuksella Vancouver Canucksiin. Hän pelasi kauden 2014–2015 lopun Canucksin AHL-farmiseura Utica Cometsissa. 5\. lokakuuta 2015 Hutton valittiin kautensa NHL:n puolella aloittavien pelaajien joukkoon, vaikka hänen olikin tarkoitus aloittaa kautensa AHL:ssä Utica Cometsissa. Hutton teki debyyttinsä 7. lokakuuta 5–1 -voitossa Calgary Flamesia vastaan ja sai ottelussa myös uransa ensimmäisen tehopisteen syötettyään Jannik Hansenin tekemän ottelun avausmaalin. Huhtikuussa 2021 Anaheim Ducks kauppasi Huttonin Toronto Maple Leafs vaihdossa viidennen kierroksen varausvuoroon. https://www.tsn.ca/toronto-maple-leafs- acquire-d-ben-hutton-from-anaheim-ducks-trade-f-barabanov-to-san-jose- sharks-1.1622376 == Tilastot == 2012–2013 University of Maine NCAA 34 4 11 15 18 – – – – – 2013–2014 University of Maine NCAA 35 15 14 29 8 – – – – – 2014–2015 University of Maine NCAA 39 9 12 21 14 – – – – – Utica Comets AHL 4 1 0 1 2 – – – – – 2015–2016 Vancouver Canucks NHL 75 1 24 25 14 – – – – – MM 5 0 1 1 0 2016–2017 Vancouver Canucks NHL 71 5 14 19 31 – – – – – 2017–2018 Vancouver Canucks NHL 61 0 6 6 23 – – – – – 2018–2019 Vancouver Canucks NHL 69 5 15 20 43 – – – – – 2019–2020 Los Angeles Kings NHL 65 4 12 16 14 – – – – – 2020–2021 Anaheim Ducks NHL 34 1 4 5 11 – – – – – Toronto Maple Leafs NHL 4 0 0 0 0 – – – – – 2021–2022 Vegas Golden Knights NHL 58 3 10 13 32 – – – – – 2022–2023 Vegas Golden Knights NHL 31 3 5 8 6 2 0 0 0 0 2023–2024 Vegas Golden Knights NHL 41 2 8 10 17 1 0 0 0 0 9 kautta yhteensä NHL 509 24 98 122 191 3 0 0 0 0 3 kausi yhteensä NCAA 108 28 37 65 40 – – – – – == Lähteet == * * * Luokka:Kanadalaiset jääkiekkoilijat Luokka:Jääkiekon maailmanmestarit Luokka:Vegas Golden Knightsin pelaajat Luokka:Vancouver Canucksin varaamat pelaajat Luokka:Vuonna 1993 syntyneet Luokka:Elävät henkilöt
China Mobile

China Mobile () on kiinalainen valtio-omisteinen pörssiyhtiö ja maailman suurin matkapuhelinoperaattori. Yrityksellä on yli 800 miljoonaa asiakasta ja sen markkinaosuus on 60 prosenttia kotimaan markkinoilla. ==Lähteet== ==Aiheesta muualla== Luokka:Matkapuhelinoperaattorit Luokka:Kiinalaiset pörssiyhtiöt Luokka:Kiinalaiset valtionyhtiöt
Anthony Bitetto

Anthony "Tony" Bitetto (s. 15. heinäkuuta 1990) on yhdysvaltalainen jääkiekkoilija, joka pelaa NHL-seura New York Rangersissa. Nashville Predators varasi hänet numerolla 168 vuoden 2010 varaustilaisuudessa. 29\. maaliskuuta 2012 Bitetto ja Nashville Predators solmivat kahden vuoden tulokassopimuksen. Bitetto aloitti ammattilaisuransa vuonna 2012 pudotuspeleissä Milwaukee Admiralsin riveissä. Kolmannella täydellä ammattilaiskaudellaan 2014–2015 Bitetto oli Milwaukeen puolustajista paras pisteentekijä. 17. tammikuuta 2015 Bitetto kutsuttiin NHL:n puolelle tekemään NHL-debyyttiä Detroit Red Wingsiä vastaan ottelussa, jonka Detroit voitti lukemin 5–2. == Tilastot == 2011-2012 Milwaukee Admirals AHL – – – – – 1 0 0 0 0 2012-2013 Milwaukee Admirals AHL 34 1 5 6 35 – – – – – Cincinnati Cyclones ECHL 23 1 2 3 16 – – – – – 2013-2014 Milwaukee Admirals AHL 73 11 25 36 85 3 0 0 0 8 2014–2015 Nashville Predators NHL 7 0 0 0 7 – – – – – Milwaukee Admirals AHL 70 4 26 30 96 – – – – – 2015–2016 Nashville Predators NHL 28 1 5 6 19 14 0 0 0 6 Milwaukee Admirals AHL 6 1 3 4 27 – – – – – 2016–2017 Nashville Predators NHL 29 0 7 7 25 – – – – – Milwaukee Admirals AHL 3 1 2 3 0 – – – – – 2017–2018 Nashville Predators NHL 32 1 2 3 27 – – – – – 2018–2019 Nashville Predators NHL 18 0 3 3 8 – – – – – Minnesota Wild NHL 18 0 0 0 4 – – – – – 2019–2020 Winnipeg Jets NHL 51 0 8 8 32 – – – – – 2020–2021 New York Rangers NHL 14 1 3 4 20 – – – – – Hartford Wolf Pack AHL 2 0 0 0 0 – – – – – 7 kausi yhteensä NHL 197 3 28 31 142 14 0 0 0 6 7 kautta yhteensä AHL 188 18 61 79 243 4 0 0 0 8 == Lähteet == * * * === Viitteet === Luokka:Vuonna 1990 syntyneet Luokka:Elävät henkilöt Luokka:New York Rangersin pelaajat Luokka:Nashville Predatorsin varaamat pelaajat Luokka:Yhdysvaltalaiset jääkiekkoilijat
Oksskolten

Oksskolten on Nordlandin läänin korkein vuori, Hemnesin kunnassa, Norjassa. Huipun korkeus merenpinnan tasosta on 1 916 metriä. Se on osa Skandeihin kuuluvaa Okstindanin vuoristoa. == Lähteet == Luokka:Hemnes Luokka:Nordlandin läänin vuoret Luokka:Skandit
Suliskongen

Suliskongen (myös Sulitjelmakongen) on Nordlandin läänin toiseksi korkein vuori, Fausken kunnassa, Norjassa. Huipun korkeus merenpinnan tasosta on 1 908 metriä. Se on osa Skandien vuoristoa ja sijaitsee lähellä Ruotsin rajaa. == Lähteet == Luokka:Fauske Luokka:Nordlandin läänin vuoret Luokka:Skandit
Pankajärvi (järvi)

Pankajärvi on Lieksan reitin järvi Lieksassa. Se on 12 kilometriä pitkä ja laskee Lieksanjokea Pieliseen.Facta 2001, WSOY 1985, 12. osa, palsta 520 Pankajärven pinta-ala on 23,8 neliökilometriä. == Maantiede == Niemet ja saaret jakavat Pankajärven useisiin selkävesiin, jotka ovat Ahvenselkä, Niskanselkä, Kallioselkä ja Mustaselkä järven eteläosassa. Mustaselältä siirrytään Lietesalmea luoteeseen Lehtoselälle, jonka pohjoispuolella sijaitsee Oinasselkä. Oinasselältä on yhteys Metelinjokea järven pohjoisimpaan osaan eli Lonttaan. Pankajärven kaakkoisosan muodostaa Pudasjärvi, jonne kuljetaan Putaansalmen kautta. Noin neliökilometri Pankajärvestä on vähintään kymmenen metriä syvä; syvät alueet eivät muodosta yhtenäistä vyöhykettä, vaan järven pohja kumpuilee. Järven syvimmät alueet sijaitsevat Mustaselän pohjoisosassa. Kallioselkä ja muusta järvestä varsin erillään sijaitseva Pudasjärvi ovat kauttaaltaan alle kymmenen metriä syviä.Pankajärvi, vakavesi, Lieksa Pankajärven saariluku on 41. Suurimpia saaria ovat Näräsensaari, Ukonsaari, Kääntämö, Suokkolansaari, Metelinsaari ja Ulkkasaari. Vain Ulkkasaari sijaitsee yli puolen kilometrin etäisyydellä järven rantaviivasta, muut saaret sijaitsevat paikka paikoin vain muutaman metrin levyisten vesiuomien erottamana mantereesta. == Vesistösuhteet == Pankajärvi (04.423.1.001) kuuluu Pankajärven-Pudasjoen alueeseen (04.423), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen on Pielisen reitin valuma-alue (04.4). Pankajärven-Pudasjoen alueeseen kuuluu 97 vähintään hehtaarin laajuista järveä. Pankajärvi on niistä selkeästi laajin. Sitä seuraa Rekusenjärvi, Iso- Tainio, Siikajärvi, Naarajärvi ja Joutenjärvi, jota pienemmät vakavedet ovat alle 50 hehtaarin laajuisia.Pankajärven - Pudasjoen alue (04.423). Järviwiki. Viitattu 6.8.2022. == Ekologinen tila == Pankajärven ekologinen tila on sama kuin Pielisen, eli hyvä. Kokonaisfosforipitoisuus on 9 µg/l ja näkösyvyys 1,8 metriä. Järven vesitilavuus on 90 361 000 kuutiometriä eli noin 90,4 kuutiohehtometriä. == Lähteet == == Aiheesta muualla == *Pankajärvi, Järviwiki Luokka:Lieksan järvet Luokka:Pielisen reitin valuma-alue
Bangkok Airways

Bangkok Airways (Bangkok Airways Public Company Limited) on alueellinen lentoyhtiö, joka lentää lentoja Thaimaasta eri puolille Aasiaa: Bangladeshiin, Kambodžaan, Kiinaan, Hongkongiin, Laosiin, Malediiveille, Burmaan, Intiaan ja Singaporeen. Yhtiö aloitti toimintansa vuonna 1968 nimellä Sahakol Air, mutta on toiminut vuodesta 1989 nimellä Bangkok Airways. Yhtiön pääkenttänä toimii Suvarnabhumin kansainvälinen lentoasema. == Laivasto == Heinäkuussa 2016: Bangkok Airwaysin laivasto Konetyyppi Lukumäärä Tilauksia Airbus A319-100 15 Airbus A320-200 9 ATR 72-500 5 ATR 72-600 10 == Lähteet == == Aiheesta muualla == * Yhtiön kotisivut Luokka:Thaimaalaiset lentoyhtiöt
Pankajärvi

Pankajärvi on kylä Lieksassa. Siellä on kivikautinen asuinpaikka.Mikroliitti Pankajärven halki kulkee Rukajärven tie.Rukajärven suunnan historiayhdistys, viitattu 2.11.2015 == Lähteet == Luokka:Lieksan kylät
Martti Pellinen

Martti Mikael Pellinen (28. elokuuta 1919 Lapinlahti – 8. toukokuuta 2002 Kuopio) oli suomalainen kirjailija. Pellinen asui vuodesta 1955 Kuopiossa. Pohjoissavolaisen kaunokirjallisuuden bibliografia : Martti Pellinen == Teoksia == * Sallittua oleskelua. Mustaa valkoisella : novelleja. Alea-kirja, Helsinki 1989 * Puhetta puiden juurella : romaani. Painokurikka, Kurikka 1996 == Lähteet == Luokka:Suomalaiset kirjailijat Luokka:Vuonna 1919 syntyneet Luokka:Vuonna 2002 kuolleet
Anna Puranen

Anna Elina Puranen (28. elokuuta 1885 Rautalampi – 13. huhtikuuta 1964 Tervo) oli suomalainen filosofian maisteri, lyseon lehtori, rehtori ja runoilija. Purasen vanhemmat olivat maanviljelijä Herman Puranen ja Amalia Korhonen. Hän pääsi ylioppilaaksi Kuopion yhteiskoulusta vuonna 1905 ja valmistui Helsingin yliopistosta filosofian kandidaatiksi 1910 ja maisteriksi 1920. Hän toimi Porin tyttölyseossa suomen kielen, historian ja uskonnon opettajana 1914–1921, suomen kielen vanhempana lehtorina 1921–1952 ja oli rehtorina 1937–1939. Pohjoissavolaisen kaunokirjallisuuden bibliografia : Anna PuranenYlioppilasmatrikkeli 1905 == Teoksia == * Kantaatti Porin tyttölyseon 50-vuotisjuhlaan 3.6.1930 ; säveltänyt Erkki Melartin. Pori 1930 * Juhlaruno Lotta-Svärd yhdistyksen Satakunnan piirin 10-vuotisjuhlaan Kalevalanpäivänä 1931. Pori 1931 * Juhlaruno Satakunnan N.L. laulu-, soitto- ja urheilujuhlaan Ulvilassa Juhannuksena 1933. Pori 1933 * Kantaatti lottapäiville Porissa 1935 ; säveltänyt Väinö Haapalainen. Turku 1935 * Pikkulottain "kultaiset sanat" : pienoispuheita. Lotta-Svärd julkaisu n:o 44. Lotta-Svärd yhdistyksen keskusjohtokunta, Helsinki 1939, uusi painos nimellä Lottatyttöjen kultaiset sanat : pienoispuheita. Lotta-Svärd, Helsinki 1943 == Lähteet == Luokka:Suomalaiset runoilijat Luokka:Suomalaiset opettajat Luokka:Vuonna 1885 syntyneet Luokka:Vuonna 1964 kuolleet
Ryysyranta

Ryysyranta voi tarkoittaa ainakin seuraavia: * Ryysyranta, Jooseppi Kenkkusen torpan nimi Ilmari Kiannon romaanissa Ryysyrannan Jooseppi (1924) * ”Ryysyranta”, Irwin Goodmanin musiikkikappale vuodelta 1967 * Ryysyranta, Irwin Goodmanin kokoelma-albumi vuodelta 1995 * Ryysyranta, Irwin Goodmanin Hattulaan vuonna 1969 rakennuttama omakotitalo.
Jari Vikiö

Jari Vikiö on suomalainen asianajaja ja Borenius Asianajotoimisto Oy:n senior partner. Hän on osallistunut lukuisiin kotimaisiin ja rajat ylittäviin yrityskauppoihin sekä toimii neuvonantajana pääomasijoitukseen ja yrityskauppoihin liittyvissä kysymyksissä. Lisäksi hänellä on lukuisia hallitusjäsenyyksiä erilaisissa portfolioyhtiöissä.http://www.borenius.com/people/jari-vikio/ ==Julkaisut== * == Lähteet == Luokka:Suomalaiset asianajajat Luokka:Syntymävuosi puuttuu Luokka:Elävät henkilöt
Patagonian aavikko

Patagonian aavikko on kuiva tasankoalue Patagoniassa, eteläisessä Amerikassa, pääosin Argentiinan alueella. Pieni osa aavikkoaluetta sijaitsee myös Chilen alueella. Aavikko on kooltaan noin 670 000 neliökilometriä jolloin se on maailman 8. suurin aavikkoalue. Aavikkoalue rajoittuu idässä valtamereen ja lännessä Andien vuoristoon. == Lähteet == Luokka:Etelä-Amerikan aavikot Luokka:Argentiinan maantiede
Pesänselvittäjä

Pesänselvittäjä on tuomioistuimen määräämä kuolinpesän virallisselvittäjä, jonka tehtävänä on velkojen maksaminen sekä muut tarvittavat toimenpiteet pesän saattamiseksi sellaiseen tilaan, jossa perinnönjako voidaan aloittaa. Pesänselvittäjän tulee ryhtyä kaikkiin sellaisiin toimiin, jotka ovat tarpeen kuolinpesän selvittämiseksi. Ensimmäisenä tehtävänä pesänselvittäjällä on jäämistöomaisuuden haltuunotto. Tämän jälkeen selvittäjän on maksettava pesän velat ja perittävä saatavat. Pesänselvittäjä on oikeutettu maksamaan pesänselvitysvelkoja pesän varoista päältäpäin selvityksen aikana. Pesänselvittäjä voi myös luovuttaa kuolinpesän konkurssiinPK 19:12b§, tosin tämä on harvinaista ja tulee kyseeseen lähinnä kun pesällä on realisoitavaa yritysomaisuutta.Toisin kuin yleensä luullaan, varatonta tai ylivelkaista pesää ei voi hakea konkurssin, vaan konkurssi raukeaa varojen puutteeseen. Pesänselvittäjä toimii kuolinpesän edustajana kolmatta tahoa vastaan ja toimii kantajana ja vastaajana kuolinpesää koskevissa asioissa. Osakkailla ei ole kelpoisuutta edustaa kuolinpesää silloin, kun pesä on pesänselvittäjän hallinnossa. Kun tuomioistuin on määrännyt pesänselvittäjän selvittämään kuolinpesän, kuolinpesän osakkaat voivat käyttää pesään kuuluvaa omaisuutta vain pesänselvittäjän antaman valtuutuksen nojalla. Pesänselvittäjän tulee pitää tiliä toimenpiteistään, ja hän on korvausvelvollinen pesän osakkaille ja muille selvityksestä riippuvaisille tahoille aiheuttamastaan vahingosta. Pesänselvittäjä ei ole viranomainen, mutta Suomessa tuomioistuin (käräjäoikeus) määrää pesänselvittäjän toimeensa hakemuksesta,PK 19:1§ sekä tarvittaessa voi myös erottaa hänet.PK 19:6§ Poikkeustapauksessa, kuten laajoissa ja monimutkaisissa pesissä, pesänselvittäjiä voi olla useitakin.PK 19:5§ Perinnönjakoa ei voi aloittaa ennen kuin pesänselvittäjä ilmoittaa selvityksen päättyneeksi. Perinnönjako itsessään ei kuulu pesänselvittäjän toimivaltaan, vaan toimitusjakoa varten voidaan määrätä erillinen pesänjakaja. Sama henkilö voi olla sekä pesänselvittäjä että -jakajakin. Kun mahdollinen omaisuuden ositus ja perinnönjako on toimitettu sekä tullut lainvoimaiseksi, pesänselvittäjän on luovutettava kullekin osakkaalle tälle perintönä tuleva omaisuus. Pesänselvittäjän toimivalta toisin sanoen jatkuu siihen saakka, kunnes selvittäjän hallinnassa oleva pesän omaisuus on luovutettu perinnön saaville osakkaille.PK 19:16.2 Omaisuuden ositusta varten pesänselvittäjää ei voi määrätä.https://www.finlex.fi/fi/oikeus/ho/2009/i-sho20090632 Itä-Suomen hovioikeus 30.6.2009 632 Diaarinumero S 09/69 Pesänselvittäjää koskevat lain säännökset löytyvät perintökaaresta, sen 19. luvusta. == Kirjallisuutta == * *Tapani Lohi, Pertti Välimäki (1999) Pesänselvityksen ongelmakohtia, Talentum, ISBN P9521402083 == Lähteet ja alaviitteet == Luokka:Perheoikeus
Johan Anders Murto

Johan (Hannes) Anders Murto (6. tammikuuta 1884 Oulu – 6. syyskuuta 1943 Helsinki) oli suomalainen lääkäri ja valtion seerumilaboratorion ja Pasteur- laitoksen johtaja. Murron vanhemmat olivat kelloseppä Anders Murto ja Maria Kaakinen. Hän pääsi ylioppilaaksi Oulun lyseosta vuonna 1905 ja hän valmistui Helsingin yliopistosta lääketieteen kandidaatiksi 1909, lisensiaatiksi 1912 ja tohtoriksi 1914. Murto toimi valtion seerumilaboratoriossa amanuenssina 1911–1912 ja assistenttina 1913–1916. Hän oli seerumilaboratorion ja Pasteur- laitoksen johtajana vuodesta 1916 alkaen. Murto oli Helsingin yliopiston serologian dosenttina 1918-1924 ja Suomalainen Tiedeakatemian jäsenenä vuodesta 1919 alkaen.Ylioppilasmatrikkeli 1905Pieni Tietosanakirja (1925-1928) osa III : Masku - SanomalehtiArvo Ylppö ja Suomalainen TiedeakatemiaAikalaiskirja 1934 (Projekt Runeberg == Teoksia == Nimellä J. A. Murto: * Ueber die Einwirkung des Alkohols auf die Opsonine des tierischen Blutserums. Annales Academiae scientiarum Fennicae. Series A N:o II, 8. Suomalainen tiedeakatemia, Helsinki 1911 * Ueber die Bakterienkonglutination bei Typhus und typhusähnlichen Infektionen, väitöskirja. Annales Academiae scientiarum Fennicae. Series A N:o V, 5. Suomalainen tiedeakatemia, Helsinki 1914 * Über die Eigenschaften der Leprasera bei der Wassermannschen Reaktion ; kirj. J. A. Murto, Paavo Pirilä ja Wäinö Helme. Annales Academiae scientiarum Fennicae. Series A 10, 21. Suomalainen tiedeakatemia, Helsinki 1918 * Über die Wassermannsche Reaktion bei Lepra ; kirj. Paavo Pirilä, J. A. Murto ja Wäinö Helme. Annales Academiae scientiarum Fennicae. Series A 10, 20. Suomalainen tiedeakatemia, Helsinki 1918 * Oligodynamiasta. Duodecim 1/1929 * Lavantauti ja sen leveneminen. Lääkintöhallitus, Helsinki 1930 == Lähteet == Luokka:Suomalaiset lääkärit Luokka:Vuonna 1884 syntyneet Luokka:Vuonna 1943 kuolleet
School Days

School Days voi tarkoittaa ainakin seuraavia: * School Days, Stanley Clarken fuusiojazz-albumi vuodelta 1976 * ”School Days”, Chuck Berryn rock ’n’ roll -kappale vuodelta 1957 * ”School Days”, japanilaisen Guardians 4:n singlekappale vuodelta 2009 * School Days, japanilainen visual novel vuodelta 2005 == Katso myös == * Koulupäivät (School Daze), Spike Leen ohjaama elokuva vuodelta 1988.
Kyyros Suomalainen

Isak Kyyros Suomalainen (12. syyskuuta 1884 Luvia – 10. toukokuuta 1961) oli suomalainen pankinjohtaja. Suomalaisen vanhemmat olivat Isak Viktor Suomalainen ja Kristiina Esko. Hän pääsi ylioppilaaksi vuonna 1900 ja suoritti oikeustutkinnon ja ylemmän hallintotutkinnon 1903. Suomalainen sai varatuomarin arvon 1906. Suomalainen oli Oulun läänin varalääninsihteerinä 1905, asianajajana Helsingissä 1907–1909 ja Kansallis-Osake-Pankissa Mikkelin konttorin johtajana 1909–1922, Lahden konttorin johtajana 1922–1930 sekä pankkiylitarkastajana 1931–1933. Hän oli sitten Suomen Maatalous-Osakepankin pääjohtajana 1933–1945. Kyyros Suomalainen oli naimisissa 1907–1958 Aino Cecilia Lahdenperän (1882–1958) kanssa.Kuka kukin on 1954 (Projekt Runeberg)BillionGraves : Isak Kyyros Suomalainen == Lähteet == Luokka:Suomalaiset juristit Luokka:Suomalaiset pankinjohtajat Luokka:Vuonna 1884 syntyneet Luokka:Vuonna 1961 kuolleet
Andrew Copp

Andrew Copp (s. 8. heinäkuuta 1994) on yhdysvaltalainen jääkiekkoilija, joka pelaa NHL-seura Detroit Red Wingsissa. Hän on Winnipegin neljännen kierroksen varaus vuodelta 2013. == Ura == Copp pelasi yliopistokiekkoa Michiganissa ja oli viimeisenä vuotenaan myös joukkueen kapteeni. Yhteensä hän teki yliopistourallaan 81 tehopistettä 107 ottelussa. Yhteensä 40 tehdystä maalista 11 syntyi ylivoimalla ja viisi alivoimalla. Copp lähti yliopiston joukkueesta viimeisenä vuotenaan solmiakseen kolmivuotisen tulokassopimuksen Winnipeg Jetsin kanssa 26. maaliskuuta 2015. Hän pelasi ensimmäisen NHL-pelinsä 11. huhtikuuta, jolloin sai syötön muodossa myös heti ensimmäisen tehopisteensä. Elokuussa 2021 Copp teki yksivuotisen jatkosopimuksen Jetsin kanssa. https://www.tsn.ca/winnipeg-jets-andrew-copp-1.1680919 Maaliskuussa 2022 Jets kauppasi Coppin ja kuudennen kierroksen varausvuoron New York Rangersiin vaihdossa Morgan Barroniin, kahteen ehdolliseen toisen kierroksen varausvuoroon ja viidennen kierroksen varausvuoroon. https://www.sportsnet.ca/nhl/article/jets-trade-forward-andrew-copp-to- rangers/ Heinäkuussa 2022 Copp teki vapaana agenttina Detroit Red Wingsin kanssa viisivuotisen ja noin 28,1 miljoonan dollarin arvoisen jatkosopimuksen. https://nhl.nbcsports.com/2022/07/13/nhl-free-agency-tracker-2022-full-list- of-offseason-signings/ == Tilastot == 2012–2013 Univ. of Michigan NCAA 38 11 10 21 12 – – – – – 2013–2014 Univ. of Michigan NCAA 33 15 14 29 26 – – – – – 2014–2015 Univ. of Michigan NCAA 36 14 17 31 29 – – – – – Winnipeg Jets NHL 1 0 1 1 0 – – – – – 2015–2016 Winnipeg Jets NHL 77 7 6 13 6 – – – – – 2016–2017 Winnipeg Jets NHL 64 9 8 17 18 – – – – – Manitoba Moose AHL 8 0 5 5 4 – – – – – 2017–2018 Winnipeg Jets NHL 82 9 19 28 14 16 1 2 3 4 2018–2019 Winnipeg Jets NHL 69 11 14 25 6 6 0 5 5 2 2019–2020 Winnipeg Jets NHL 63 10 16 26 10 4 2 0 2 4 2020–2021 Winnipeg Jets NHL 55 15 24 39 20 8 0 2 2 4 2021–2022 Winnipeg Jets NHL 56 13 22 35 8 – – – – – New York Rangers NHL 16 8 10 18 8 20 6 8 14 2 2022–2023 Detroit Red Wings NHL 82 9 33 42 25 – – – – – 2023–2024 Detroit Red Wings NHL 79 13 20 33 26 – – – – – 10 kautta yhteensä NHL 644 104 173 277 141 54 9 17 26 16 == Lähteet == * * * === Viitteet === Luokka:Yhdysvaltalaiset jääkiekkoilijat Luokka:Detroit Red Wingsin pelaajat Luokka:Winnipeg Jetsin varaamat pelaajat Luokka:Vuonna 1994 syntyneet Luokka:Elävät henkilöt
FiDiPro

FiDiPro-ohjelma () on kansallinen tieteen rahoitusohjelma, jonka tuella suomalaisiin yliopistoihin tai tutkimuslaitoksiin voidaan palkata kansainvälisesti merkittäviä tutkijoita määräajaksi. ==Ohjelman sisältö== FiDiPron tarkoituksena on vahvistaa tieteellistä osaamista ja kansainvälistää suomalaista tutkimusjärjestelmää. Ohjelma tähtää myös pitkäaikaiseen kansainväliseen tiedeyhteistyöhön. Hankkeen rahoituksesta vastaavat Suomen Akatemia ja Tekes.FiDiPro-professorit Suomen akatemia. Viitattu 31.10.2015 FiDiPro-ohjelmassa on kaksi tasoa. Ylempi taso on FiDiPro Professor. Rahoituksen avulla yliopisto tai tutkimuslaitos voi palkata määräajaksi joko ulkomaalaisen tai pitkään ulkomailla työskennelleen suomalaisen professori- tasoisen tutkijan tekemään tutkimustyötä. FiDiPro-ohjelman kautta huippututkija asettuu ennalta määritettyyn yliopistoon tai tutkimuslaitokseen ja työskentelee määrätyssä tutkimushankkeessa. Ohjelman alempi taso on nimeltään FiDiPro Fellow. Sen tuella voidaan palkata niin kutsutun post doc- vaiheen ohittanut kokenut tutkija, jolla on tohtorintutkinnon jälkeistä tiedeuraa takanaan vähintään 3-4 vuotta.Mikko Wennberg, Olli Oosi & Mia Toivanen: Evaluation of Finland Distinguished Professor (FiDiPro) Programme , s. 9. (PDF) Tekes, Helsinki 2014. Viitattu 12.11.2015 Tyypillisesti Fellow- ohjelman kautta rekrytoitavat tutkijat ovat nuorempia tutkijoita tai apulaisprofessori-tasoisia tutkijoita. FiDiPro-tutkimusprojektin kesto voi olla 2-5 vuotta.FiDiPro Tekes. Viitattu 12.11.2015 Tutkija voi vuosittain työskennellä puolet ajasta ulkomailla. Hänen on oltava läsnä tutkimusprojektissa vuosittain minimissään neljä kuukautta ja projektin kestoaikana työskenneltävä Suomessa yhteensä vähintään 12 kuukautta. Ensimmäiset FiDiPro-tutkimushankkeet aloitettiin ja professorit nimettiin vuonna 2007. Vuosina 2007-2013 ohjelman kautta Suomessa työskenteli 92 professoria ja 14 tutkijaa. Wennberg ym. (2014), s. 5 == Lähteet == Luokka:Suomen tiede ja tekniikka
Makropaleontologia

Makropaleontologia on paleontologian haara, joka tutkii fossiileja, joiden morfologian ja tunnusomaiset piirteet on useimmiten mahdollista määrittää ilman apuvälineitä. == Makrofossiilit == Makrofossiilit (eng. macrofossil) ovat fossiileja, jotka ovat havaittavissa ilman mikroskoopin apua. Toisin kuin mikrofossiileja, niitä on mahdollista tutkia sekä analysoida pitkälti paljaalla silmällä. Useimmat arkeologisilla kaivauksilla tehtävistä fossiililöydöksistä ovat makrofossiileja ja näihin lukeutuvat muun muassa eläinten hampaat ja luut sekä kasvien neulaset, kävyt ja lehdet. Luokka:Paleontologia
Ari Hyytinen

Ari Tapani Hyytinen (s. 29. elokuuta 1972 Jyväskylä) on suomalainen taloustieteilijä. Hän työskentelee professorina Jyväskylän yliopiston kauppakorkeakoulussa ja toimii Yrjö Jahnssonin säätiön tutkimusjohtajana, Eduskunnan pankkivaltuuston neuvonantajana ja Elinkeinoelämän tutkimuslaitoksen Senior Fellow -tehtävässä. Hänen tutkimuksensa käsittelevät muun muassa yrittäjyyttä, pk-yritysten rahoitusta, tuottavuutta ja innovaatioita. Aiemmin Hyytinen on työskennellyt Valtiovarainministeriön taloustieteellisen neuvoston jäsenenä ja suomalaisyritysten taloudellisena neuvonantajana muun muassa tuotehinnoitteluun ja kilpailupolitiikkaan liittyvissä kysymyksissä.http://www.hyytinen.fi/ Viitattu 31.10.2015 Koulutukseltaan Hyytinen on kauppatieteiden tohtori. Hän väitteli tohtoriksi Helsingin kauppakorkeakoulussa vuonna 2001 otsikolla ”Essays on Bank Screening and Market Power in Loan Markets”. Hyytinen on yksi Akateemisen talousblogin vakiokirjoittajista. Hänen ja Mika Malirannan kirjoittama kirja Yritysjohdon taloustiede: Yritykset taloudessa ja taloustieteessä oli valintakoekirjana kauppatieteellisen alan yhteisvalinnan valintakokeessa vuonna 2016. == Lähteet == == Aiheesta muualla == * Ari Hyytisen kotisivu * Hyytisen tutkimukset IDEASissa Luokka:Suomalaiset taloustieteilijät Luokka:Suomalaiset professorit Luokka:Jyväskylän yliopiston professorit Luokka:Vuonna 1972 syntyneet Luokka:Elävät henkilöt
Styrbjörn Oskarsson

Styrbjörn Oskarsson (s. 26. marraskuuta 1959 Jomala) on entinen suomalainen jalkapalloerotuomari. Oskarsson aloitti erotuomariuransa II divisioonassa kaudella 1980. Hänet nostettiin tuomaroimaan I divisioonan otteluita jo seuraavana vuonna ja ensimmäistä kertaa SM-sarjan erotuomarina Oskarsson toimi 1983. Pääsarjaurallaan hän tuomitsi yhteensä 100 ottelua vuosina 1983–1994. Hän toimi myös Suomen Cupin finaalin erotuomarina 1993.Suomen Cupin finaalit 1955-2014 Oskarsson on toiminut 1990-luvun alussa myös Euroopan jalkapalloliiton UEFA:n kansainvälisenä erotuomarina sekä myöhemmin UEFA:n otteludelegaattina. Ainoan A-maaottelunsa hän tuomitsi huhtikuussa 1994, jolloin Tanska ja Unkari kohtasivat Kööpenhaminassa. Ahvenanmaan jalkapalloliiton puheenjohtaja Oskarsson oli vuosina 2009–2012. Hän on yksi harvoja suomalaisia erotuomareita, jonka fyysistä koskemattomuutta on ottelun aikana loukattu, kun Oskarssonia 1980-luvulla heitettiin Lahdessa puukengällä. ==Lähteet== Luokka:Suomalaiset jalkapallotuomarit Luokka:Suomalaiset jalkapallovaikuttajat Luokka:Vuonna 1959 syntyneet Luokka:Elävät henkilöt
Paleopatologia

Paleopatologia (eng. paleopathology) on muinaisia sairauksia ja niiden kehitystä historian halki tutkiva tieteenala. Paleopatologisten tutkimusten päätavoitteina on selvittää sekä ymmärtää erilaisten tautien historiaa, kuten niiden roolia menneisyyden ihmispopulaatioiden muutoksissa. Tutkimuksissa muun muassa osteologisten löydösten pohjalta kerätyn tiedon avulla pystytään ennustamaan sairauksien mahdollista kehityskulkua nykypopulaatiossa ja vaikutuksia tulevaisuudessa. ==Lähteet== Luokka:Paleontologia Luokka:Patologia
Harparskog-linja

Harparskog-linja oli suomalaisten talvisodan jälkeen 1940–1941 Hangon vuokra- alueen rajalle rakentama kantalinnoitettu pääpuolustusasema. Linja ei ehtinyt täysin valmistua jatkosodan alkuun mennessä eikä sitä käytetty varsinaisissa sotatoimissa Hangon rintamalla. Puolustuslinjan olemassaolo mahdollisti kuitenkin joukkojen siirron Hangon alueelta itään heinä-elokuussa 1941. Linjan rakentamisesta vastasi kapteeni, myöhemmin majuri M. Kuumola. Linja ulottui lännestä Bromarvin Vättlaxissa sijainneesta Vestervikistä itään aina Skärlandetin saaren eteläpuolelle Baggön alueelle saakka. Toukokuun lopulla 1941 Harparskog-linjalla oli valmiina 46 betonibunkkeria ja 141 oli rakenteilla. Korsuja oli valmiina 46 ja 13 rakenteilla, tykkiasemia oli valmiina 70 ja 12 rakenteilla ja konekivääripesäkkeitä oli 113 ja 12 rakenteilla. Linjalle oli rakennettu yhteensä 57,8 kilometriä piikkilankaestettä ja 3,8 kilometriä panssarivaunuestettä. Hankoniemen poikki kulki yhtenäinen panssarivaunueste jonka takana olivat taisteluhaudat ja niiden takana taas bunkkerit ja korsut.Harparskog-linjan historia (Hangon rintama-sivusto) Harparskog-linjan rakenteet ovat säilyneet suurelta osin. Linjan muistomerkki sijaitsee paikassa jossa marsalkka Mannerheim otti 15. joulukuuta 1941 vastaan Hangon rintaman joukkojen ohimarssin. Harparskog- linjan muistomerkki (Hangon rintama-sivusto) Linjan nimi tulee kylästä, jonka läpi se kulkee. == Lähteet == == Aiheesta muualla == * Kimmo Nummelan Hangon rintama-sivusto : Harparskog-linja Luokka:Suomi 1939–1945 Luokka:Suomen linnoitukset Luokka:Toisen maailmansodan puolustuslinjat Luokka:Uudenmaan historia